શીર્ષક: અમિતાભ બચ્ચન: કૌન બનેગા કરોડપતિમાં બિગબીના શબ્દોના અસલ જાદુગર\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમિતાભ બચ્ચન અને તૈલંગ

આ શબ્દ આપે 'કૌન બનેગા કરોડપતિ  (કે. બી. સી.) શો દરમિયાન અમિતાભ બચ્ચનના અવાજમાં સાંભળ્યા હશે.'

આ શબ્દો માટે અમિતાભ બચ્ચનને ઘણી પ્રશંસા મળે છે. પરંતુ શું આપ જાણો છો કે આ શોની સફળતા પાછળ અમિતાભ બચ્ચનની તનતોડ મહેનત સિવાય અન્ય એક વ્યક્તિની જાદુગરી છે જે શોના દરેક ડાયલૉગમાં પ્રાણ ફૂંકી દે છે.

આ શોમાં બોલાતા હિંદી અને ઉર્દૂના આ શ્રેષ્ઠ શબ્દોનો શ્રેય જાય છે લેખક આર. ડી. તૈલંગને.

તૈલંગ જે એ શખ્સ છે જે વર્ષ 2000થી લઈને વર્ષ 2020 સુધી 'કૌન બનેગા કરોડપતિ' શોની સ્ક્રિપ્ટ લખે છે. 

આટલાં વર્ષોમાં તેમણે માત્ર અમિતાભ બચ્ચન માટે જ નહીં પરંતુ ત્રીજી સિઝનના હોસ્ટ શાહરુખ ખાન માટે પણ સ્ક્રિપ્ટ લખી હતી.

કૌન બનેગા કરોડપતિ સાથે કેવી રીતે જોડાયા તૈલંગ?

આર. ડી. તૈલંગ

મધ્ય પ્રદેશમાં રહેનાર આર. ડી. તૈલંગે ક્યારેય નહોતું વિચાર્યું કે મુંબઈ તેમની કર્મભૂમિ બની જશે.

બીબીસી હિંદીને તેમણે જણાવ્યું કે પોતાના એક સંબંધીને મૂકવા તેઓ મુંબઈ આવ્યા હતા.

તેમણે કહ્યું, "હું જ્યારે આવ્યો ત્યારે મને શહેર ગમ્યું. ત્યારે મેં મારી જાતને અને આ શહેરને એક સવાલ કર્યો કે આટલી ભીડમાં શું મારું કંઈ નહીં થઈ શકે? આ શહેર મુંબઈના લોકોનો અવાજ સાંભળે છે અને તેણે મારો અવાજ પણ સાંભળ્યો."

"મુંબઈએ મને અપનાવી લીધો. મેં એક નાના અખબાર સાથે પત્રકાર તરીકે પોતાની કારકિર્દીની શરૂઆત કરી. વર્ષ 1995માં જ્યારે ઇલેકટ્રૉનિક મીડિયાની શરૂઆત માત્ર જ થઈ હતી ત્યારે અમે પણ શીખતાંશીખતાં આ નવા મીડિયા સાથે આગળ વધ્યા."

"પહેલાં મેં આસિસ્ટન્ટ ડાયરેક્ટર તરીકે કામ શરૂ કર્યું. પછી મને લાગ્યું કે હું લેખનમાં મારો હાથ અજમાવી શકું છું. એ દરમિયાન મારી આસપાસ મેં એ પણ જોયું કે લોકો લેખકોની ઘણી ઇજ્જત કરતા હતા. તેથી મેં નિર્ણય કર્યો કે હું લેખક જ બનીશ."

"મેં ધીમે ધીમે થોડું-ઘણું લખવાનું શરૂ કર્યું અને પછી મને મોટી તક મળી 'મૂવર્સ ઔર શૅકર્સ'થી."

"ત્યાર બાદ વર્ષ 2000માં મને 'કૌન બનેગા કરોડપતિ' શો સાથે જોડાવાની તક મળી. હવે મને અમિતાભ બચ્ચન અને કે. બી. સી. સાથે કામ કરતાં કરતાં 20 વર્ષ થઈ ગયાં છે."

તૈલંગ જણાવે છે કે એક સફળ લેખક બનવા પાછળ પત્રકારત્વનું ઘણું મોટું યોગદાન છે. 

શબ્દ અને અવાજનો અનોખો તાલમેલ

અમિતાભ બચ્ચન

'કૌન બનેગા કરોડપતિ' શોને આજે દેશનાં હજારો ઘરોમાં જોવામાં આવે છે. સાથે જ આ શો સાથે જોડાવું સન્માનની વાત ગણાય છે.

શોની કામયાબી પાછળ તેના ડાયલૉગ્સની મહત્ત્વપૂર્ણ...